Source: http://docplayer.fi/2987772-Henkivakuutusyhtion-tulosanalyysi.html
Timestamp: 2017-12-17 21:44:58+00:00
Document Index: 15323808

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Henkivakuutusyhtiön tulosanalyysi - PDF
Download "Henkivakuutusyhtiön tulosanalyysi"
1 Henkivakuutusyhtiön tulosanalyysi Antti Jussila
2 Henkivakuutusyhtiön tulosanalyysi 2 TIIVISTELMÄ Henkivakuutusyhtiön tavoite on tuottaa taloudellista hyötyä omistajilleen. Yrityksen johdon on tehtävä viisaita päätöksiä, jotta tavoite voisi toteutua. Onnistuminen edellyttää yhtiön liiketoiminnan aktiivista ohjaamista ja tuloskunnon ylläpitoa. Liiketuloksen analyysi on tässä tehtävässä keskeistä. Vakuutustoiminta on luvanvaraista, ja lainsäädäntö asettaa sille monia rajoituksia. Henkivakuutustoiminnassa on lisäksi monia erityisrajoitteita vahinko- ja työeläkevakuutusyhtiöihin verrattuna. Yhtenä henkivakuutuksen erityispiirteenä on sopimusten pitkäaikaisuus ja vahva sitovuus yhtiön puolelta. Vakuutusyhtiölainsäädäntö tähtää vakuutuksenottajan ja edunsaajan etujen turvaamiseen ja edellyttää henkivakuutusyhtiöltä turvaavuus- ja kohtuusperiaatteen noudattamista. Näistä periaatteista seuraa, että yhtiön tulee periä turvaavia vakuutusmaksuja ja sen on palautettava kohtuullinen osa ylijäämästä takaisin vakuutuksenottajille. Turvaavuus- ja kohtuusperiaatteet ovat voitonjaon kannalta keskeisiä erityisesti osakeyhtiömuotoisessa henkivakuutusyhtiössä, jossa voitonjako pitää tasapainottaa omistajien ja vakuutuksenottajien kesken. Henkivakuutusyhtiön vakuutustekninen tulos muodostuu kolmesta osasta: korkoliikkeestä, riskiliikkeestä ja kustannusliikkeestä. Korkoliikkeessä tarkastellaan sijoitustoiminnan tuottoja suhteessa vakuutuksille hyvitettyyn tuottoon, riskiliikkeessä riskimaksuja suhteessa maksettuihin korvauksiin ja kustannusliikkeessä perittyjä kuormituksia suhteessa yhtiön liikekuluihin. Jako komponentteihin auttaa ymmärtämään, mitkä liiketoiminnan osa-alueet ovat voitollisia ja mitkä tappiollisia. Tulosanalyysi kohdistuu aina menneeseen ajanjaksoon. Yhtä lailla yhtiön on arvioitava tulevia menestysmahdollisuuksia ja tuotteiden tulevaa kannattavuutta. Samoja periaatteita, joiden mukaan tulosanalyysi laaditaan, voidaan käyttää myös tuotteiden kannattavuuslaskelmissa.
3 Henkivakuutusyhtiön tulosanalyysi 3 ABSTRACT The main objective of a life insurance company is to produce financial profit for its owners. In order to reach this objective, the management has to make right decisions. Success calls for active decision making and follow-up. The profit analysis is key in this process. The Insurance Companies Act protects the rights of the policyholders and beneficiaries. Insurance business is bound by permits and legislation sets many constraints. Main characteristics of life insurance are that contracts are binding and usually long-term. Thus life insurance companies face several special limitations in comparison with nonlife or pension business. Companies must comply with rules of prudency in technical provisions and pricing. In addition life companies must credit reasonable amount of generated profit back to policyholders. Profit sharing policy plays a significant role in a life company's profit making. This is, in essence, important for limited companies because bonus policy describes allocation of profit between shareholders and policyholders. Life insurance company's profit and loss generation can be broken down to three components; investment result, underwriting result and administration result. Investment result includes company's investment yield and credited yields to policyholders. Risk result constructs of charged risk premiums and paid claims. Administration results contain charged policy fees and administration expenses. Modular analysis by components helps management to understand which sectors of business are profitable and which are making loss. Profit analysis is always done for a certain time period in the past. Understanding past is important for management but it is equally important to estimate future profitability of the business and products. Future profit potential of a product can be estimated via profit testing calculations. This is necessary routine in particular in product development. Same principles that are applied in profit analysis can also be used in profit testing.
4 Henkivakuutusyhtiön tulosanalyysi 4 Sisällysluettelo 1 Johdanto Rajaukset Henkivakuutuksen erityispiirteitä Tulos Yhtiömuodot Henkivakuutusyhtiön ansaintamalli Turvaavuus- ja kohtuusperiaate Tilinpäätösanalyysi Tilinpäätös Tunnusluvut Henkivakuutustoiminnan osapuolet ja intressit Henkivakuutusyhtiön riskit Tuotteet Tulosanalyysi Miksi tehdä analyysiä? Laskuperusteet Vakuutusyhtiön tulos Tuloslaskelma Tuloslaskelman jakso Vakuutustekninen tulos Riskiliikkeen tulos Kustannusliikkeen tulos Korkoliikkeen tulos Vakuutusteknisen tuloksen jako vakuutuslajeille Riskiperusteanalyysi Vakavaraisuuspääoma ja sen kustannus Solvenssi I Solvenssi II Henkivakuutustuotteen suunnittelu ja hinnoittelu Tuotekehityksen prosessisykli Vakuutuskohtainen kannattavuus Kannan kannattavuus Yhtiömalli Liite 1: tuloslaskelman vakuutusteknisen tuloksen erittely Lähteet ja kirjallisuutta... 37
5 Henkivakuutusyhtiön tulosanalyysi 5 1 Johdanto Vakuutusyhtiö on liikeyritys, jonka toiminnan tarkoituksena on tuottaa taloudellista hyötyä omistajilleen 1. Tässä mielessä vakuutusyhtiö ei poikkea muulla elinkeinoelämän alalla toimivasta liikeyrityksestä. Tämä liiketaloudellinen periaate on suoraan kirjattu myös vakuutusyhtiölakiin 2. Vakuutusyhtiöiden toiminnassa on kuitenkin erityispiirteitä, joita muiden toimialojen yrityksillä ei ole. Vakuutusyhtiölaki rajoittaa yhtiön toimintaa monin säännöin ja velvoittein. Liiketoimintaa koskevia lisärajoitteita ovat muun muassa edellytys toimiluvasta, toimilupaa koskevat rajoitukset, säännöt toimintapääomalle, vaatimukset turvaavista laskuperusteista ja vakuutuksenottajille suoritettavasta kohtuullisesta voitonjaosta. Esimerkiksi toimilupa antaa luvan harjoittaa vain vakuutustoimintaa sekä siihen liittyvää liitännäistoimintaa. Nämä velvoitteet heijastuvat suoraan yhtiön toimintaan ja ohjaavat olemassaolon tarkoituksen täyttämistä taloudellisen hyödyn tuottamista. Menestyäkseen liikeyrityksen tulee aktiivisesti seurata ja analysoida eri liiketoiminnan osien kannattavuutta ja pyrkiä parantamaan toimintaedellytyksiään. Tulosanalyysi on ennen kaikkea yrityksen johdon väline toteuttaa tätä tehtävää. Vakuutusyhtiön liiketoiminnan ydintä on riskienhallinta ja riittävän riskinkantokyvyn ylläpitäminen. Riskinkantokyky tarkoittaa, että yhtiöllä on vahva taloudellinen asema suhteessa kannettuun riskiin ja riittävästi varoja eli niin kutsuttua toimintapääomaa. Varojen tulee olla lisäksi riittävän likvidejä. Vakuutusyhtiölaki määrää toimintapääomalle alarajan, joka yhtiön on joka hetki täytettävä. Vakuutusriskin kantokyky perustuu suurten lukujen lakiin mitä suurempi on vakuutettujen joukko, sitä luotettavammin tapahtuvien vahinkojen määrä, tai sen vaihteluväli, on ennustettavissa. Tasainen vahinkomeno antaa edellytykset hinnoitella riski vahingon todennäköisyyttä vastaavaksi. Samalla yksittäiselle vakuutuksenottajalle tulee järkevämmäksi ostaa vakuutus ja suojata sillä omaisuuttaan. 1.1 Rajaukset Tämä kirjoitus keskittyy henkivakuutusyhtiön käsittelyyn. Osa asiasta koskee kuitenkin yleisesti koko vakuutusalaa eli myös vahinko- ja työeläkevakuuttamista. Asiayhteydestä tulisi kuitenkin käydä ilmi tarkoitetaanko alaa yleisesti vai erityisesti henkivakuutusta. Kappaleet on myös nimetty ja jaoteltu siten, ettei väärinkäsityksiä helposti tulisi. Vakuutusyhtiön vakavaraisuuden osalta kirjoituksessa rajaudutaan pääosin Solvenssi I:n mukaisiin määräyksiin. Tarkastelu kohdistuu ensivakuutukseen ja jälleenvakuutuksen vaikutus tulokseen käsitellään pintapuolisesti. 1.2 Henkivakuutuksen erityispiirteitä Henkivakuutustoiminnassa on keskeisenä erityispiirteenä vakuutussopimusten pitkä kesto ja sopimusten sitovuus. Yleensä sopimus on yhtiön puolelta sitova, jolloin yhtiö ei voi yksipuolisesti katkaista sopimusta tai muuttaa sen hinnoittelua. Pienelle lapselle tehty henkivakuutus voi olla voimassa koko vakuutetun eliniän eli jopa 100 vuotta. Sitoumuksien pituudesta seuraa että erityisesti pitkään toimineilla yhtiöillä on vakuutuskan- 1 Ellei yhtiöjärjestyksessä ole toisin määrätty. 2 VYL 1 17
6 Henkivakuutusyhtiön tulosanalyysi 6 nassaan runsaasti erilaisia ja eri aikoina sovittuja vastuita. Vakuutusyhtiölaissa asetetaan monia erityisvaatimuksia kaikkien näiden etujen turvaamiseksi. Lain erillisyysperiaatteen mukaan vakuutusyhtiö ei saa harjoittaa sekä henki- että vahinkovakuutusta 3. Turvaavuusperiaatteen mukaan yhtiön tulee hinnoitella vakuutus hieman todellista riskiä kalliimmaksi. Näin yhtiö saa tuottoa, jota kutsutaan riskiylijäämäksi. Ylijäämän liiallista muodostumista ehkäisee kohtuusperiaate, jonka mukaan kohtuullinen osa riskiylijäämästä tulee palauttaa vakuutuksenottajille. Kohtuusperiaate koskee vain henkivakuutusyhtiötä. Vahinkovakuutuksessa tilanne on toisenlainen, sillä vahinkovakuutusyhtiö voi vuosittain muuttaa hinnoitteluaan vahinkomenoa vastaavaksi eikä vastaavaa turvaavuusmekanismia tarvita. Vakuutusmaksut ovat tyypillisesti etukäteisiä eli maksu maksetaan ensin ja mahdollinen korvaus maksetaan myöhemmin, kenties vasta vuosien tai vuosikymmenten päästä. Tänä aikana yhtiö voi hankkia omaisuudelle sijoitustuottoja sijoitusmarkkinoilta. Sijoitustoiminta onkin merkittävä tuoton lähde ja yhtiöt toimivat markkinoilla institutionaalisina sijoittajina. Sijoitusomaisuus muodostuu paitsi vakuutuksenottajien maksamista vakuutusmaksuista, myös toimintapääomasta, johon sisältyy mm. yhtiöön sijoitettu oma pääoma ja kertyneet edellisten tilikausien voitot. 1.3 Tulos Vakuutusyhtiön tulos ei ole täysin yksiselitteinen käsite, ja tuloksesta puhuttaessa on aiheellista mainita, millä perusteella laskelma on tehty. Tuloslaskelma voi olla mm. suomalaisen kirjanpitokäytännön (FAS) tai IFRS-kirjanpidon mukainen tai laskelma siitä, paljonko yhtiö on aikavälillä vaurastunut tai köyhtynyt. Taulukossa 1 on esitetty OP- Henkivakuututuksen vuoden 2009 tilinpäätöksessään julkaisema FAS:n mukainen tulosanalyysi. 3 Sallittu toiminta on tiukasti määritelty vakuutusluokkalaissa. Henkivakuutusyhtiö voi harjoittaa vain henkivakuutusluokkien ja vahinkovakuutusluokkien 1 ja 2 (tapaturma ja sairaus) mukaista toimintaa. Ks. VYL 1 15 ja laki vakuutusluokista.
7 Henkivakuutusyhtiön tulosanalyysi 7 Taulukko 1: OP-Henkivakuutuksen tulosanalyysi vuosilta Lähde: yrityksen vuosikertomus Yhtiömuodot Vakuutusyhtiön yhtiömuoto voi olla keskinäinen yhtiö tai osakeyhtiö. Keskinäisen yhtiön omistajia ovat vakuutuksenottajat 4 ja osakeyhtiön osakkaat. Osakeyhtiö voi olla julkinen osakeyhtiö, jolloin yhtiön osakkeilla voi käydä kauppaa arvopaperipörssissä. Yhtiömuoto on olennainen yhtiön liiketoiminnan kannalta ja vaikuttaa yhtiön liiketoimintastrategiaan. Selkeästi tämä tulee esiin voitonjaossa. Se osa vakuutusyhtiön voitosta, jota ei käytetä vakavaraisuuden takeena, kuuluu yhtiön omistajille. Keskinäisessä yhtiössä voitto jaetaan maksunalennuksina, -palautuksina tai maksuttomina lisäetuina. Osakeyhtiön omistajat saavat voiton osinkona tai yrityksen arvonnousuna. 2 Henkivakuutusyhtiön ansaintamalli Yhtiön tuloksen analysointi edellyttää yhtiön liiketoiminnan ja ansaintalogiikan ymmärtämistä. Liiketoiminnan yleinen edellytys on, että tuotteet käyvät kaupaksi. Tämä on mahdollista vain, jos sekä ostaja- että myyjäosapuolet ovat tyytyväisiä saamaansa hyötyyn. Hyötyä tavoittelevia osapuolia on yleensä kolme: vakuutuksenottaja, vakuutusyhtiö ja vakuutusmyyjä. Mainituista osapuolista kaksi ensimmäistä ovat luonnollisia. Myyjän keskeinen rooli selittyy sillä, että henkivakuutukset ovat vapaaehtoisia vakuutuksia ja myyntityöllä on myyntitilanteessa keskeinen merkitys. Myyjän saamien myyntipalkkioiden rooli korostuu erityisesti silloin, kun myyntikanavana on yhtiön ulkopuolinen taho, 4 Keskinäisellä yhtiöllä voi myös olla takuupääoma, jonka omistajilla on yhtiöjärjestyksen mukainen äänioikeus yhtiökokouksessa.
8 Henkivakuutusyhtiön tulosanalyysi 8 esimerkiksi vakuutusmeklari. Tarkastellaan kunkin tavoittelemaa hyötyä hieman kärjistäen. Vakuutusyhtiö ottaa vakuutuksesta tulevat velvoitteet hoidettavakseen saamaansa vakuutusmaksua vastaan. Yhtiö on itse hinnoitellut vakuutuksen, määritellyt vakuutusehdot ja tehnyt vastuuvalinnan, joten yhtiöllä pitäisi olla erittäin hyvä käsitys omasta asemastaan. Yhtiön tulee pyrkiä toimimaan mahdollisimman tehokkaasti. Toiminnan laajuus on tehokkuuden suhteen tärkeässä osassa, sillä monesti tehokkuus kasvaa volyymien kasvaessa. Yhtiön intressi on saada vakuutusmaksusta saatava tuotto mahdollisimman korkeaksi. Tähän tarvitaan kilpailukykyisiä tuotteita, palveluita ja asiakastyytyväisyyttä. Vakuutuksenottaja ostaa vakuutuksen täyttääkseen sillä taloudellisen turvan vajetta. Jotta hän on valmis maksamaan vakuutusmaksun, tulee sen olla kohtuullinen turvan tasoon nähden. Vakuutus on monimutkainen tuote ja usein asiakkaan on vaikea arvioida sitä, onko hinta reilu ja oikeassa suhteessa turvan tasoon. Viisas asiakas kuitenkin kilpailuttaa eri vakuutusyhtiöitä ja valitsee itselleen sopivimman vaihtoehdon. Vertailua voi vaikeuttaa turvarakenteen ja tuote-ehtojen vaihtelevuus yhtiöiden kesken. Mutta mikäli tuotteen hinta on liian kallis tai ehdot huonot, tuote ostetaan kilpailijalta tai jätetään kokonaan ostamatta. Vakuutuksenottajan intressi on siis saada sopiva tuote mahdollisimman halvalla. Vakuutusmyyjä myy vakuutuksen vakuutuksenottajalle. Hän saa työstä korvauksena palkkion, jonka vakuutusyhtiö kustantaa saamastaan vakuutusmaksusta 5. Mikäli palkkiota ei makseta tai se on liian pieni, tuotteen myyntityö ei ole kannustavaa ja myyjä saattaa jättää tuotteen myymättä tai yrittää kaupata muita tuotteita. Myyjän intressi on siis myydä sellaisia tuotteita, joista hän saa kokonaisuutena mahdollisimman suuren palkkion. Kolmen eri osapuolen kesken muodostuu näin kolmen lompakon periaate. Jotta vakuutukset käyvät kaupaksi, kaikkien osapuolten tulee olla tyytyväisiä. Neljäntenä lompakkona voidaan nähdä verottaja, joka saa osuutensa yhtiön tekemästä voitosta. 5 Näin mikäli myyjä on henkivakuutusyhtiön työntekijä tai edustaja. Mikäli myyjä on vakuutusmeklari, palkkion maksaa vakuutuksenottaja.
9 Henkivakuutusyhtiön tulosanalyysi 9 Maksetut korvaukset 1 Asiakas Nettovakuutusmaksu ja riskimaksu YHTIÖ VAKUUTETUN ETUUDET (vastuuvelka) Korko- ja riskiylijäämä 2 Omistaja Tuotto ennen veroja Vakuutusmaksu Kuormitukset LIIKEKULUT Kustannusylijäämä Myyntipalkkiot PÄÄOMA Sitoutuneen pääoman kustannus Pääomitus Verot 3 Myyjä Verot Verottaja Kuva 1: Vakuutusyhtiön ansainta ja osapuolet. Osapuolten väliset kassavirrat 6 ja ansainta voidaan esittää kuvan 1 kaaviolla. Kaaviosta löytyvät seuraavat rahavirrat: Vakuutusmaksu. Asiakas maksaa yhtiölle saamaansa turvaa vastaan. Nettovakuutusmaksu. Vakuutusmaksun jäljelle jäävä osa yhtiön veloittamien kuormitusten ja riskimaksujen jälkeen. Säästömuotoisilla vakuutuksilla tämä osa kartuttaa säästöä ja jää vastuuvelkaan. Riskimaksu. Yhtiön perimä vakuutusriskiä vastaava kustannus. Tarkka laskusääntö on laskuperusteissa. Kuormitukset. Yhtiön omien liikekulujen kattamiseen tehty veloitus. Kaavat määritelty laskuperusteissa. Myyntipalkkiot. Yhtiö maksaa myyjälle kompensaationa myyntityöstä. Maksetut korvaukset. Yhtiön vakuutetuille maksamat vakuutussopimusten mukaiset korvaukset. Riskiylijäämä on veloitettujen riskimaksujen ja maksettujen korvausten erotus. Riskiliikkeen yli- tai alijäämä jää yhtiön tulokseen. Korkoylijäämä. Yhtiön tulokseen jäävä sijoitustoiminnan tuotto vakuutuksille hyvitetyn tuoton jälkeen. Kustannusylijäämä. Yhtiön tulokseen jäävä perittyjen kuormitusten ja yhtiön liikekulujen erotus. Sitoutuneen pääoman kustannus. Omistajille kuuluva tuotto sitoutuneesta pääomasta. 6 Kassavirralla tarkoitetaan todellista siirtyvää rahaa osapuolten välillä.
10 Henkivakuutusyhtiön tulosanalyysi 10 Pääomitus. Omistajien yhtiöön sijoittama pääoma. Verot. Tuloksesta maksettava vero. 3 Turvaavuus- ja kohtuusperiaate Jotta henkivakuutusyhtiö pystyisi kantamaan pitkistä sitoumuksista tulevaa riskiä ja pysymään vakavaraisena, sillä tulee olla taloudellisia puskureita. Puskurit muodostuvat mm. yhtiön omista varoista sekä turvaavasta hinnoittelusta. Turvaavuus on tarpeen, sillä vakuutuksista maksettavat korvausmäärät ja sijoitustuotot vaihtelevat vuodesta toiseen. Huonojen vuosien tappiot tulee voida kantaa olemassa olevalla vakavaraisuuspääomalla, joka on osaksi omistajien sijoittamaan pääomaa ja osaksi kertyneitä hyvien vuosien ylijäämiä. vuosi 1 vuosi 2 vuosi 3 vuosi 4 vuosi 5 vuosi 6 ylijäämä alijäämä toimintapääoma ilman yli- tai alijäämää Kuva 2: Kuvassa on esitetty vuosittaisen ylijäämän heilunnan vaikutus yhtiön toimintapääomaan. Toimintapääomaa tulee olla riittävästi tappiollisten vuosien yli selviytymiseen. Tuotteiden turvaava hinnoittelu on siis välttämätöntä ja lain mukaan jopa pakottavaa. Lain mukaan 7 laskuperusteet on laadittava siten, että yhtiö selviytyy vakuutusten sitoumuksista vain saatujen vakuutusmaksujen ja niistä saatavien sijoitustuottojen avulla vakavaraisuuden vaarantumatta. Lisäksi turvaavuusperiaatteen 8 mukaan henkivakuutusyhtiön on laskettava vastuuvelka ja muut vakavaraisuuteen vaikuttavat tekijät turvaavasti. Tämä tarkoittaa turvaavaa hinnoittelua ja laskuperusteita. Vastapainona turvaavalle hinnalle yhtiön on noudatettava kohtuusperiaatetta, jonka mukaan vakuutusten tuottamasta ylijäämästä on palautettava kohtuullinen ja tasapuolinen osuus takaisin vakuutuksenottajille. Kaikkea tuottoa ei siis saa maksaa esimerkiksi pelkästään omistajille. Laki ei kuitenkaan määrittele mikä on kohtuullista, joten eri yhtiöt tulkitsevat sitä omalla tavallaan. Lisäksi yhtiöillä voi olla vakuutuksia, joita kohtuusperiaate ei koske. Kohtuusperiaatetta on sovellettava tasapuolisesti siten, että sen jakoperusteissa huomioidaan riittävästi, mistä vakuutuksista ylijäämä on muodostunut. Keskinäisessä yhtiössä ei 7 VYL VYL 1 16 ja 9 7
11 Henkivakuutusyhtiön tulosanalyysi 11 ole ulkoista omistajaa 9, jolle ylijäämää voidaan jakaa, sillä yhtiön omistajia ovat vakuutuksenottajat ja kaikki ylijäämä kuuluu viime kädessä heille. Siksi erityisesti keskinäisen yhtiön on pyrittävä tasapuoliseen kohteluun myös vakuutuksenottajasukupolvien välillä. Poikkeustapauksissa keskinäinen yhtiö voi ajaa toimintansa alas. Ylijäämien jaon kannalta yhtiön alasajon vaihe, ns. run-off 10, on haasteellinen, sillä tällöin usean sukupolven ajan kertyneet ylijäämät palautuvat olemassa olevalle vakuutuskannalle. Osakeyhtiössä tilanne on erilainen, sillä ylijäämää voidaan jakaa myös osakkeenomistajille. Vakuutusvalvontaviranomaiset seuraavat kohtuusperiaatteen toteutumista ja voivat tarvittaessa ryhtyä valvontatoimiin, mikäli periaatetta ei sovelleta asianmukaisesti. Myös media tekee valvontaa yhtiön julkisuuteen annettavien tilinpäätös- ja muiden tietojen avulla. Tämä julkisuusperiaatteen mukainen valvonta on kuitenkin vaikeaa, sillä henkivakuutusyhtiön liiketoiminnan kriittinen ja objektiivinen analysointi yhtiön ulkopuolelta on vaikeaa. Medialla harvoin on tähän riittäviä resursseja ja analyysi usein rajoittuu hinnoitteluvertailuun tai tilinpäätösanalyysiin. Kohtuusperiaatteen toteutumisen perinpohjainen arvioiminen vaatii käytännössä tarkempia tietoja vakuutuskannasta ja vakuutusteknisestä tuloksesta kuin mitä vuosikertomuksissa normaalisti julkistetaan. Esimerkiksi taulukossa 1 sivulla 7 vakuutustekninen tulos on ilmaistu yhtenä lukuna pilkkomatta sitä eri vakuutuslajien osiin tai mitenkään muutenkaan erittelemättä. Ulkopuolisen tarkkailijan onkin tämän yhden luvun perusteella erittäin vaikea arvioida esimerkiksi yhtiön riskien hinnoittelun onnistumista suhteessa toteutuneisiin korvauksiin tai perittyjen kuormitusten suhdetta yhtiön liikekuluihin. 4 Tilinpäätösanalyysi 4.1 Tilinpäätös Vakuutusyhtiön tilinpäätökset ovat julkisia dokumentteja, joista voidaan seurata yhtiön taloudellisen tilan kehittymistä. Tästä tiedosta kiinnostuneita tahoja ovat esimerkiksi sijoittajat, velkojat ja verottaja. Kirjanpitolaissa säädetään miten yritysten tulee laatia tilinpäätöksensä ja mitä tietoja niissä tulee esittää. Lain tavoitteena on asettaa tilipäätöksen tiedoille yleiset periaatteet veronalaisen tuloksen laskemiseksi. Tilinpäätöksen julkistamisvelvollisuus koskee kaikkia vakuutusyhtiöitä. Pörssissä noteeratun osakeyhtiön tilinpäätösinformaatiolle on lisäksi erityissäädöksiä, joiden tavoitteena on laajentaa verotuskeskeinen sisältö sijoittajaa palvelevaksi informaatioksi. Tällöin tiedonantovelvollisuus koskee laajasti ottaen kaikkea tietoa, jolla on vaikutusta yhtiön osakkeen arvon määräytymisen kannalta. Julkisen tilinpäätöksen luominen perustuu kirjanpitolakiin. Vakuutusyhtiöiden tilinpäätöstä koskevat erityissäädökset on esitetty vakuutusyhtiölaissa ja sen perusteella annettavissa muissa säädöksissä. Vakuutusyhtiön tilinpäätöksen on sisällytettävä tase, tuloslaskelma, rahoituslaskelma, liitetiedot. Tilinpäätökseen on myös liitettävä toimintakertomus. Tuloslaskelma kertoo tilikauteen kohdistuneet tuotot ja kulut. Vakuutusyhtiön tuloslaskelmassa on eroteltu vakuutustekninen laskelma sekä muu kuin vakuutustekninen laskelma. Tuloslaskelmasta on 9 Pois lukien mahdollisen takuupääoman omistajat. 10 Run-off tarkoittaa tilaa, jossa yhtiö on lopettanut uusien vakuutusten myynnin ja hoitaa olemassa olevia vakuutuksia niiden elinkaaren loppuun.
12 Henkivakuutusyhtiön tulosanalyysi 12 esimerkki taulukossa 2. Taulukko 2: OP-Henkivakuutuksen emoyhtiön tuloslaskelma. Lähde: yhtiön vuosikertomus 2009 Virallisen tuloslaskelman lisäksi vakuutusyhtiön on laadittava Finanssivalvonnan sääntöjen mukainen tulosanalyysi. Esimerkki tästä on OP-Henkivakuutuksen tulosanalyysi sivun 7 taulukossa Tunnusluvut Tilinpäätöksen liitetiedoissa yhtiön on kerrottava keskeisimmät tunnusluvut. Tunnuslukuja on monia ja tässä keskitytään niistä henkivakuutuksen tulosanalyysin kannalta keskeisimpiin. Toiminnan volyymin mittarina käytetään vakuutusmaksutuloa. Tämä on keskeisin yhtiöiden keskinäisen suuruuden arvioinnissa käytetty mittari. Teollisuuden ja kaupan alalla volyymiä mitataan tyypillisesti liikevaihdolla. Vakuutustoiminnassa ei virallisesti käytetä liikevaihdon käsitettä. Vakuutusyhtiöt voivat kuitenkin raportoida liikevaihdon, mutta se on lain mukaan vapaaehtoista. Henkivakuutusyhtiön liikevaihto on:
13 Henkivakuutusyhtiön tulosanalyysi 13 henkivakuutuksen liikevaihto = vakuutusmaksutulo ennen jälleenvakuutuksen osuutta + tuloslaskelman sijoitustoiminnan nettotuotot + muut tuotot Liikevaihtoa pidetään melko huonona henkivakuutusyhtiön volyymia kuvaavana suureena, eikä sille yleensä anneta keskeistä asemaa, vaikka yhtiöt usein sen vuosikertomuksessaan raportoivat. Henkivakuutusyhtiöillä ei ole kansainvälisesti vakiintuneita tunnuslukuja tuloksen kuvaamiseen. Maakohtaisia eroja esiintyy runsaasti. Tilanne on toinen vahinkovakuutuksessa, jossa kansainvälisesti alalla käytetään tunnuslukuina vahinkosuhdetta, liikekulusuhdetta ja yhdistettyä kulusuhdetta. Henkivakuutusyhtiöllä keskeisin tehokkuuden tunnusluku on liikekustannussuhde, joka kertoo liikekulujen määrän suhteessa kuormitustuloon. Liikekustannussuhde (%) = (liikekulut ennen vakuutusten aktivoitujen hankintamenojen muutosta + korvausten selvittelykulut) / kuormitustulo * 100 Kuormitustulo on laskuperusteissa määrätty liikekulujen kattamiseen varattu erä. Erään sisällytetään kaikki laskuperusteessa mainitut kuormituserät. Yhtiö OP-Henkivakuutus 84 % 78 % 73 % 75 % 84 % Suomi-yhtiö % 104 % 100 % 100 % Mandatum Life 94 % 102 % 101 % 111 % 109 % Nordea Henkivakuutus 62 % 66 % 63 % 63 % - Henki-Tapiola 95 % 97 % 111 % 121 % 127 %- Taulukko 3: Eräiden yhtiöiden liikekustannussuhteita. Lähde: yhtiöiden vuosikertomukset. 5 Henkivakuutustoiminnan osapuolet ja intressit Kappaleen 2 ns. lompakkomallissa löydettiin kolme hyötyä tavoittelevaa osapuolta. Vakuutussopimuksesta kannetun riskin perusteella arvioituna voidaan erotella kolme eri osapuolta, joilla on erilaiset intressit ja riskit. Nämä ovat vakuutuksenottaja, yhtiön omistaja ja valvontaviranomainen. Neljäntenä osapuolena voidaan ajatella olevan edunsaaja, mutta edunsaajalla on vastaavat intressit kuin vakuutuksenottajalla. Vakuutuksenottaja odottaa saavansa vakuutusmaksua vastaan mahdollisimman suurta hyötyä. Riskihenkivakuutuksissa etu on vakuutusturvan taso ja säästämismuotoisissa vakuutuksissa mahdollisimman hyvä tuotto. Myös vakuutusehdoilla on merkitystä, sillä niissä tehdään vakuutusturvaan oleellisia rajauksia. Säästöpohjaisten tuotteiden osalta vakuutusyhtiön tavoitteena on pyrkiä hyvittämään vakuutuksenottajille mahdollisimman suurta tuottoa ottaen huomioon vakavaraisuusvaatimukset ja omistajien tuottovaade. Asiakkaille hyvitetty tuotto onkin yksi yhtiön menestyksen ja kilpailukyvyn mittareista.
14 Henkivakuutusyhtiön tulosanalyysi 14 Näin on erityisesti voitonjakoon, eli harkinnanvaraisiin lisäetuihin, oikeuttavien vakuutusten osalta. Tuoton jakamiseen on monia tapoja; tuotto voidaan mm. lisätä suoraan vakuutussäästöön, maksaa rahana osingon tavoin tai hyvittää vakuutusmaksun alennuksina. Säästövakuutuksenottajalla on seuraavia riskejä: 1. vakuutusyhtiö menettää vakavaraisuuttaan eikä pysty huolehtimaan vakuutussopimuksen mukaisista velvoitteista 2. vakuutuksenottajan saama tuotto ei ole riittävä eli asiakas ei saa rahalle vastinetta. Jälkimmäinen riski riippuu tuotteen ominaisuuksista. Mikäli vakuutus ei ole oikeutettu ylijäämään (nonprofit policy), asiakkaan on pitänyt arvioida rahalleen saatavan vastineen arvo jo ostohetkellä ja jäljellä jää vain riski 1. Näille vakuutuksille riski 2 on olemassa, mutta asiakas ei voi siihen ostohetken jälkeen enää vaikuttaa paitsi takaisinostamalla vakuutuksen. Yhtiön kannalta riski 2 on todellinen uusmyynnissä, sillä potentiaaliset asiakkaat jättävät tuotteen ostamatta mikäli hintaa ei koeta reiluksi. Sijoitussidonnaisissa vakuutuksissa (unit linked policy) asiakas tekee itse sijoituspäätöksen ja kantaa sijoitusriskin. Yhtiön rooli on varmistaa, että hyvitetyt tuotot noudattavat linkattujen rahasto-osuuksien arvonkehitystä 11 ja että rahastovalikoima on odotuksiin nähden kyllin monipuolinen. Sijoitussidonnaisessa vakuutuksessa asiakas odottaa, että vakuutuksen kuormitukset ja rahastojen hallinnointikulut ovat kohtuullisia ja että säästön tuotto riittävä. Se mikä tässä yhteydessä on riittävää riippuu asiakkaan odotuksista ja rahastojen luonteesta. Vertailutuottona voidaan pitää esimerkiksi historiallisia tuottoja, vastaavia markkinaindeksituottoja tai yhtiön itse ilmoittamia oletustuottoja. Ylijäämään oikeutettujen vakuutusten (with profit policy) ottajilla on edellä mainittuja monimutkaisemmat odotukset. Näissä vakuutuksissa yhtiö hyvittää vakuutukselle taatun tuoton, ns. laskuperustekoron, ja sen päälle erikseen päätettävän ylijäämästä maksettavan lisätuoton eli asiakashyvityksen. Näissä vakuutuksissa on pääomaturva, sillä taatun tuoton vuoksi vakuutuksen tuotto ei voi muodostua negatiiviseksi. 12 Vakuutuksen sijoitetut rahat ovat omaisuutena yhtiön taseessa ja osana sijoitussalkkua. Saadusta sijoitustuotosta kustannetaan paitsi sopimuksessa luvattu laskuperustekorko ja asiakashyvitys, myös yhtiön omistajille sijoitetun pääoman tuotto. Jako omistajien ja vakuutuksenottajien välillä tulee olla kohtuullinen ja tasapuolinen. Vakuutuksenottajan näkökulmasta kokonaistuoton tulee olla riittävä. Vakuutuksenottajan odotukset riippuvat mm. yhtiön julkisesti kertomasta tulevien asiakashyvitysten jakopolitiikasta, toteutuneista asiakashyvityksistä, vakuutuksen kuormituksista ja yhtiön sijoitustoiminnan odotuksista ja tuloksesta. Yhtiöiden tulee pyrkiä maksamaan tasoitettua lisätuottoa 13, jossa hyvien ja huonojen vuosien ero on tasoitettu. Käytännössä yhtiön tulos heilahtelee vuosittain eikä tähän aina pystytä. Omistajien intressit ovat samankaltaiset kuin ylijäämään oikeuttavilla vakuutuksenottajilla, paitsi että kunkin omistajan osuus voitosta tai tappiosta riippuu omistusosuudesta yhtiöön ja siitä, kuinka suuri osuus yhtiön tuottamasta ylijäämästä kuuluu omistajille. Osakeyhtiössä omistajat saavat käytännössä tuoton yhtiön maksamana osinkona tai yri- 11 Yhtiö omistaa sijoitussidonnaisen vastuuvelan katteen. VYL mukaan yhtiön on katettava tämä vastuu 95 prosenttisesti. Näin olleen omistaa yhtiö kaikki rahasto-osuudet, vaikka vakuutuksenottaja päättää sijoituskohteista. 12 Toisaalta on olemassa tuotteita, joissa taattu tuotto on nolla. Lisäksi vakuutuksen kulut voivat viedä tuoton negatiiviseksi erityisesti vakuutuksen alussa. 13 VYL momentti
15 Henkivakuutusyhtiön tulosanalyysi 15 tyksen arvonnousuna. Keskinäisessä yhtiössä tuotto voidaan jakaa maksun alennuksena. Vakuutusvalvontaviranomaisen tavoitteena on turvata vakuutusyhtiöiden vakaa toiminta, vakuutetut edut sekä yleisen luottamuksen säilyminen finanssimarkkinoihin 14. Käytännössä valvoja on tyytyväinen, mikäli asiakas on tyytyväinen ja yhtiöt pysyvät toimintakykyisinä. Toimintakyvyn suhteen valvoja kiinnittää erityistä huomiota yhtiön edellytyksiin toiminnan jatkuvuudesta (going concern). Vakavaraisuus on jatkuvuuden kannalta erityisen tärkeää. Lainsäädännöstä seuraavia pääomavaateita on käsitelty kappaleessa 9. 6 Henkivakuutusyhtiön riskit Riskinkanto on vakuutusyhtiölle oleellista ja luonnollista toimintaa. Yhtiöllä on oltava toimiva riskinhallintaprosessi, joka huolehtii siitä että erilaisia riskejä osataan arvioida, valvoa ja rajoittaa. Riskit ovat viime kädessä rahassa mitattavia taloudellisia riskejä, ja riskeihin varaudutaan varaamalla puskuriksi riittävästi pääomaa. Pääomalla on kuitenkin omat kustannuksensa, joten sitäkään ei tulisi varata liikaa. Vakuutusyhtiölaki rajoittaa henkivakuutusyhtiön vakuutusriskin ottoa. Lain erillisyysperiaatteessa todetaan että Henkivakuutustoimintaa harjoittava vakuutusyhtiö (henkivakuutusyhtiö) ei saa harjoittaa muuta vakuutustoimintaa kuin henkivakuutusta ja vahinkovakuutusluokkiin 1 ja 2 kuuluvaa vahinkovakuutusta sekä näiden vahinkovakuutusten ja henkivakuutuksen jälleenvakuutusta. Henkivakuutusyhtiön on pidettävä harjoittamansa vahinkovakuutustoiminta erillään henkivakuutustoiminnasta. (VYL 1 15) Vahinkovakuutusluokka 1 tarkoittaa tapaturma- ja luokka 2 sairausvakuutuksia. Vakuutusyhtiön näkökulmasta riskit voidaan niiden vakavuustason mukaan jaotella kolmen ryhmään: riski ajautua vararikkoon riski jättää täyttämättä vakavaraisuusvelvoitteet ja riski että vakuutuksenottajille ei voida maksaa riittäviä etuja. Vararikkoon ajautuminen on kaikkein dramaattisin riski, jolloin yhtiön toiminta loppuu ja omistajat menettävät sijoittamansa pääoman. Vakuutuksenottajat harvoin menettävät tässäkään tapauksessa etujaan, sillä vakuutuskanta usein luovutetaan toiseen yhtiöön. Etujen taso voi kuitenkin kärsiä. Suomalaisten henkivakuutusyhtiöiden konkursseista on 90-luvulta kaksi esimerkkiä. Henkivakuutusyhtiö Apollo ajautui konkurssiin vuonna 1994, jonka seurauksena muut yhtiöt ottivat vakuutettujen edut vastuulleen. Kaikkien etuja jouduttiin kuitenkin leikkaamaan, suuria etuja leikattiin suhteessa enemmän kuin pieniä. Vuonna 1995 konkurssiin ajautui Henki-Kansa 15, mutta sen korvaukset on pystytty maksamaan täysimääräisinä. Henkivakuutus perustuu vakuutustapahtumiin ja vastuuvelkaan sisältyvien riskien hallintaan. Henkivakuutusyhtiön riskit voidaan jakaa seuraaviin pääluokkiin: vakuutusriskit, markkinariskit, vastapuoliriskit ja operatiiviset riskit. 14 Laki finanssivalvonnasta luku Juridisesti Apollo ja Henki-Kansa eivät ajautuneet konkurssiin vaan selvitystilaan.
16 Henkivakuutusyhtiön tulosanalyysi 16 Mainitut riskit on eritelty taulukossa 4. Luokittelu vastaa kappaleessa 9.2 esitellyn Solvenssi II vakavaraisuussäännöstön riskiluokittelua. Vakuutusriskit Markkinariskit Muut riskit Kuolevuusriski Pitkäikäisyysriski Työkyvyttömyysriski Sairastavuusriski Raukeamisriski Katastrofiriski Liikekuluriski Korkoriski Osakeriski Valuuttariski Luottoriski Kiinteistöriski Keskittymäriski Taulukko 4: Henkivakuutuksen Solvenssi II:n mukainen riskijaottelu. Operatiivinen riski Vastapuoliriski Vakuutustoiminnan riskit liittyvät vakuutusmaksujen ja vastuuvelan riittävyyteen sekä vastuuvalinnan onnistumiseen. Vastuuvalinnalla tarkoitetaan yhtiön vakuutuksen myöntövaiheessa tekemää riskinvalintaa. Valintaa tehdään monin tavoin, mm. turvaa rajataan vakuutusehdoilla, vakuutushakemus voidaan kokonaan evätä tai vakuutus voidaan myöntää korotetulla riskimaksulla. Vastuuvalinta on välttämätön, sillä vakuutusmaksu on laskettu normaalisti terveen henkilön riskin mukaan. Mikäli vakuutetun terveydentilaa ei tarkisteta, käyttäisivät kuolemansairaat henkivakuutusta hyväkseen. Silloin vakuutettujen joukko valikoituisi ja koko vakuutusjärjestelmä voisi kaatua. Tämän ehkäisemiseksi henkivakuutuksessa käytetään terveysselvitystä, jossa vakuutettu on velvoitettu kertomaan terveydentilastaan ja paljastamaan mahdolliset riskiin vaikuttavat sairaudet. Vastuuvalinta tehdään ennakolta ja vakuutetun vastuulla on antaa terveydentilastaan oikeat tiedot. Yhtiöllä harvoin on resursseja valvoa terveysselvityksessä annettujen tietojen todenperäisyyttä, joten tarkastus tehdään jälkikäteen korvaushakemuksen saavuttua. Näin yhtiö voi rajata tarkistukset vain tapahtuneisiin vakuutustapahtumiin. Jälkikäteinen käytäntö pitää osaltaan yhtiön kulut ja vakuutuksen hinnat kurissa. Puutteellisesta vastuuvalinnasta aiheutuvia riskejä ovat vakuutustapahtumiin sisältyvät kuolevuuteen, pitkäikäisyyteen, työkyvyttömyyteen ja sairastavuuteen liittyvät riskit. Nämä riskit ovat luonteeltaan sattumanvaraisia sekä sattumisajan että korvauksen suuruuden suhteen ja niiden riskiä voidaan alentaa onnistuneella vastuuvalinnalla, hinnoittelulla, vakuutusturvan rajoituksilla ja jälleenvakuutuksella. Vastuuvelan määrä mitoitetaan vakuutustoiminnan taustalla olevien oletusten, esimerkiksi kuolintodennäköisyyden, mukaan. Vastuuvelan riittävyysriski tarkoittaa että varatun vastuuvelan määrä ei riitä kattamaan vakuutuksista aiheutuvia korvauksia. Mikäli tällaista vajausta todetaan, tulee yhtiön tehdä vastuuvelkaan riittävä täydennys. Markkinariskeillä tarkoitetaan taloudellista menetystä tai taloudellisen aseman heikentymistä, jotka johtuvat varojen ja velkojen markkina-arvon tai volatiliteetin muutoksista. Markkinariskiä hallitaan muun muassa sijoitusten hajautuksella ja varojen ja velkojen yhteisellä hallinnalla. Hallinnalla tarkoitetaan sitä, että sijoitukset järjestetään vastuuvelan rakenteen mukaiseksi, jotta sijoitustuottojen ja realisointien kassavirrat vastaavat vastuuvelasta maksettavien korvausten kassavirtaa. Täydellisesti tätä sovitusta ei usein voida tehdä vakuutustapahtumiin liittyvän sattumanvaraisuuden ja sopimuksiin
17 Henkivakuutusyhtiön tulosanalyysi 17 liittyvien optionaalisuuden vuoksi. Operatiivisilla riskeillä tarkoitetaan kaikkia niitä muita riskejä, jotka voivat estää tai vaarantaa yhtiön strategian mukaisen toiminnan. Niitä ovat mm. toimintaympäristössä, markkinatilanteessa, lainsäädännössä tai kilpailijoiden toiminnassa tapahtuvat odottamattomat muutokset. Lisäksi yhtiön omassa toiminnassa operatiivisia riskejä ovat esimerkiksi tietojärjestelmistä, manuaalisista prosesseista, avainhenkilöiden menetyksestä, virheinvestoinneista, vakuutusten virheellisestä myynnistä tai asiakaspalvelun virheistä aiheutuvat menetykset. Operatiivisiin riskeihin voidaan lukea myös pääomanrahoituksesta johtuvat uhat yhtiön tulokseen, taseeseen tai likviditeettiin. 6.1 Tuotteet Vakuutusyhtiölain erillisyysperiaatteen mukaan henkivakuutusyhtiö ei saa harjoittaa muuta vakuutustoimintaa kuin henkivakuutusta ja vahinkovakuutusluokkiin 1 (tapaturmat) ja 2 (sairaus) kuuluvaa vahinkovakuutusta. Tässä kirjoituksessa ei käsitellä tarkemmin eri tuotteiden tai tuotelajien yksityiskohtia. Henkivakuutusyhtiölle tyypilliset tuotteet ja niiden ominaisuudet on kuvattu muun muassa kirjassa Vakuutusoppi 16. Henkivakuutuksen tuotteet voidaan ryhmitellä eri tavoin. Yksi tapa on luokitella tuotteet henkilöriskin perusteella, joita ovat kuolema, työkyvyttömyys ja sairaus. Kuoleman riskiin sisältyy lisäksi pitkäikäisyysriski, joka on kuolemalle käänteinen riski. Tuote voi olla tarkoitettu turvaamaan suoraan henkilöön kohdistuvaa riskiä tai mahdollistamaan tuottavaa vakuutussäästämistä. Tuotteet voidaan myös luokitella sen mukaan missä muodossa korvaus maksetaan, onko se kertakorvaus vai monessa erässä pitkän ajan kuluessa maksettava, kuten eläkevakuutustuotteessa. Riski Kuolema Pitkäikäisyys Työkyvyttömyys Sairastavuus Ei vakuutusriskiä Tuote Riskihenkivakuutus Eläkevakuutus Perhe-eläkevakuutus Elämänvaravakuutus Kertakorvaus työkyvyttömyydestä Päivärahakorvaus työkyvyttömyydestä Työkyvyttömyyseläkevakuutus Sairaskuluvakuutus Vakuutus vakavan sairauden varalta Kapitalisaatiosopimus Taulukko 5: Henkivakuutusyhtiön myöntämiä vakuutustuotteita lajiteltuna riskin mukaan. 16 Tarkemmat tiedot lähdeluettelossa.
18 Henkivakuutusyhtiön tulosanalyysi 18 7 Tulosanalyysi 7.1 Miksi tehdä analyysiä? Eri päätöksentekijöiden tulee tuntea yrityksen taloudellinen tila ja tulevaisuuden tuottopotentiaali. Yrityksen johto tarvitsee tietoa liiketoiminnan kannattavuuden kehittämiseen ja taloudellisen tilan parantamiseen. Vakuutuksenottaja haluaa arvioida yhtiön kykyä huolehtia luvatuista vastuista, omistaja tai sijoittaja on kiinnostunut yhtiön tuottamasta taloudellisesta hyödystä, työpaikan hakijaa kiinnostaa yrityksen taloudellinen asema ja kyky tarjota pysyvä työpaikka, velkojaa mietityttää yhtiön edellytykset hoitaa lainansa jne. Muita analyysistä kiinnostuneita tahoja voivat olla verottaja, tiedotusvälineet ja monet muut eri motiivein toimivat tahot. Yrityksen kannattavuus, tehokkuus, maksuvalmius ja vakavaraisuus ovat kaikki keskeisiä analyysin kohteita. Yksinkertaistetusti sanottuna tulosanalyysiä tarvitaan, jotta eri tahot voivat tehdä viisaita päätöksiä. Vakuutusyhtiö ei poikkea tässä suhteessa muun toimialan yrityksistä. Vakuutusalalla, kuten muillakin erikoistuneilla aloilla, liiketoiminnassa on erityispiirteitä, jotka asettavat analyysille omia vaatimuksia. Vakuutusyhtiön kannalta motiiveja tulosanalyysin tekoon on mm. 1. Tuotekannattavuuden seuranta 2. Uusien vakuutusten hinnoittelu ja tuoteominaisuuksien kehitys 3. Mahdollisten riskiyli- ja alijäämäisten osa-alueiden toteaminen 4. Kohtuusperiaatteen toteuttaminen ja toteutumisen seuraaminen Yleisesti ottaen tiedon systemaattinen keruu vakuutuskannasta on tärkeää, sillä se edesauttaa yhtiön riskien ymmärtämistä, niiden kehityksen seuraamista ja vakuutuskannan rakenteen ymmärtämistä. Monesti vakuutuksen hinnoittelu ja vastuiden määrittäminen joudutaan tekemään puutteellisen tiedon varassa, joten alkuvaiheessa seurantaa on syytä tehdä tehostetusti. 7.2 Laskuperusteet Henkivakuutuksen hinnoitteluun vaikuttavat komponentit, eli perittävät riskimaksut ja muut kuormitukset, sekä hyvitettävät tuotot on määritetty laskuperusteissa 17. Myönnetty vakuutussopimus kiinnitetään laskuperusteisiin ja tuote-ehtoihin, jonka jälkeen yhtiö ei voi niitä yksipuolisesti muuttaa vakuutetun etujen kannalta huonompaan suuntaan 18. Sitoumus tuo yhtiölle selvän riskin, ja riski on sitä suurempi mitä pidempi vakuutusaika on. Henkivakuutus on usein hyvin pitkäikäistä toimintaa ja vakuutusaika voi olla jopa 100 vuotta. Tänä aikana havaittujen vakuutuskorvausten määrä ja luonne, samoin kuin yhtiön kulurakenne, voi muuttua perinpohjaisesti sopimuksen tekohetkellä olleista oletuksista. 17 Yleisesti ottaen laskuperusteissa tulee kuvata vastuuvelan laskentaperusteet (VYL 9 1). Henkivakuutusyhtiön laskuperusteissa pitää lisäksi kuvata mm. vakuutusmaksun määräytyminen (VYL 13 1). 18 Tietyissä tapauksissa laskuperusteita voidaan muuttaa jos vakuutusehdoissa on pidätetty siihen oikeus. Ks. vakuutussopimuslaki 20.
19 Henkivakuutusyhtiön tulosanalyysi Vakuutusyhtiön tulos Vakuutusyhtiön tulosta voidaan tarkastella kolmesta kulmasta: 1. yhtiön vakuutustekninen tulos ennen lisäetuja 2. yhtiön tilikauden tulos lisäetujen jälkeen (FAS-kirjanpidon mukainen) 3. tulos käyvin arvoin Tulos ennen lisäetuja on yhtiön kannalta tärkeä, sillä se muodostaa oleellisen päätöksenteon hetken. Tämän informaation avulla yhtiö päättää myöntämistään lisäeduista tai vastuuvelan lisävarauksien tekemisestä tai purkamisesta. Lisäetu- ja varauspäätökset ovat harkinnanvaraisia ja niillä yhtiö voi tasoittaa tuloksen vaihtelua eri vuosien välillä. Siksi tulos lisäetujen ja varausten jälkeen ei anna oikeaa kuvaa tilikaudella muodostuneesta tuloksesta, vaan paremman kuvan antaa tulos ennen lisäetuja. Tulos käyvin arvoin saadaan kuin kirjanpidon (FAS) tulokseen lisätään sijoitusten markkina-arvojen muutos ennen laskennallista verovelkaa. Tulos käyvin arvoin kuvaa yhtiön todellista vaurastumista kirjanpidon tulosta paremmin, sillä sijoitukset on arvostettu markkina-arvoon kirjanpitoarvon sijaan. Taulukkoon 6 on koottu nämä kolme eri tuloslukua eri henkivakuutusyhtiöiden julkistamista tuloksista. Tulos (milj. ) OP-Henkivakuutus Vakuutustekninen tulos ennen lisäetuja Tilikauden tulos Tulos käyvin arvoin Suomi-yhtiö Vakuutustekninen tulos ennen lisäetuja Tilikauden tulos Tulos käyvin arvoin Mandatum Life Vakuutustekninen tulos ennen lisäetuja Tilikauden tulos Tulos käyvin arvoin Nordea Henkivakuutus Vakuutustekninen tulos ennen lisäetuja Tilikauden tulos Tulos käyvin arvoin Taulukko 6: Eräiden henkivakuutusyhtiöiden tuloslukuja. Lähde: yhtiöiden vuosikertomukset. 7.4 Tuloslaskelma Henkivakuutusyhtiön on laadittava ja sisällytettävä tilinpäätökseen lainsäädännössä 19 määritellyn kaavan mukainen tuloslaskelma. Tuloslaskelmassa eritellään yhtiön vakuutustoiminnasta toteutuneet tulot ja menot. Tästä esimerkkinä on taulukossa 2 19 SosTMA vakuutusyritysten tilinpäätökseestä 2 4. Henkivakuutusyhtiön tuloslaskelma muodostuu asetuksen liitteessä 1 olevasta henkivakuutuksen vakuutusteknisestä laskelmasta sekä muusta kuin vakuutusteknisestä laskelmasta.
20 Henkivakuutusyhtiön tulosanalyysi 20 esitetty OP-Henkivakuutuksen tuloslaskelma. Lain mukaisen tuloslaskelman lisäksi yhtiö voi oman liiketoiminnan ohjaukseen laatia erilaisen tai erilaisia laskelmia. Virallinen tuloslaskelma ei erittele tuloja ja menoja riittävästi liiketoiminnan ohjauksen kannalta. Siitä ei muun muassa selviä ovatko laskuperusteen mukaiset riskimaksut ja kuormitukset riittäviä kattamaan vakuutuksista aiheutuneet kulut. Siksi yhtiön oman päätösten tueksi laaditaan myös muita laskelmia. Nämä laskelmat ovat yhtiön sisäiseen käyttöön eikä niitä tarvitse sisällyttää tilinpäätösinformaatioon. Näiden laskelmien lopputulema on kuitenkin sama kuin virallisessa tuloslaskelmassa, vain erittely on erilainen. 7.5 Tuloslaskelman jakso Vakuutusyhtiö muodostaa tuloksen ja tuloslaskelman aina tietylle kaudelle. Virallinen tuloslaskelma lasketaan tilikaudelle, joka vakuutusyhtiöillä on kalenterivuosi. Yhtiöt käytännössä seuraavat tuloksen kehitystä myös tilikauden aikana, yleensä vähintään neljännesvuosittain tai jopa kuukausittain. Kauden katkokohdat tuovat helposti jaksotusongelmia, jotka vaikuttavat siihen millainen tulos kaudelta saadaan. Jaksotuserot voivat johtua esim. epätarkoista tiedoista sijoitusten arvostuseroissa tai maksetuissa korvauksissa. Jaksotuserojen vaikutus on pyrittävä minimoimaan, jotta tulos kuvaisi mahdollisimman tarkasti laskennan kohteena olevaa kautta. 7.6 Vakuutustekninen tulos Vakuutustekninen tulos on osa tuloslaskelmaa. Tuloslaskelmassa esitetyssä muodossa erästä on vaikea tulkita, mistä liiketoiminnan osa-alueesta tulos tai tappio muodostuu. Siksi yhtiön on hyödyllistä tehdä tarkempaa analyysiä, vaikka lainsäädäntö ei sitä edellytäkään. Yleinen tapa eritellä henkivakuutusyhtiön vakuutustekninen tulos paremmin liiketoiminnan osa-alueita hahmottavaksi, on jakaa se kolmeen komponenttiin, jotka ovat korkoliike, kustannusliike ja riskiliike. Kukin komponentti edustaa liiketoiminnan eri puolia ja kaikki vakuutustoiminnan tulo- ja menoerät pyritään kohdistamaan johonkin niistä. Kohdistaminen ei aina ole helppoa ja käytännöt vaihtelevat yhtiöiden välillä. Jatkossa esitettävä jako on yksi mahdollinen. Tulos lasketaan vain ensivakuutukselle, joten vakuutusteknisestä tuloksesta eliminoidaan jälleenvakuutuksen osuus. Tässä kappaleessa jälleenvakuutus kuitenkin sivuutetaan, joten jälleenvakuutukseen liittyvien erien tulee ajatella olevan jo ennalta eliminoidut. Vakuutusteknisen tuloksen tuloskaava on vakuutustekninen tulos = riskiliikkeen tulos + kustannusliikkeen tulos + korkoliikkeen tulos + muut erät Muut erät ovat sellaisia eriä, jotka kuuluvat vakuutustekniseen tulokseen, mutta joita ei saada luontevasti kohdistettua riski-, kustannus- tai korkoliikkeeseen. Nämä erät on otettava huomioon, jotta lopputulos täsmää tuloslaskelman vakuutustekniseen